**Līdzdarbības līgums**

**par atsevišķu valsts pārvaldes uzdevumu veikšanu**

**radošo industriju jomas popularizēšanai**

Dokumenta datums ir tā

Rīgā elektroniskās parakstīšanas datums

**Latvijas Republikas Kultūras ministrija**,reģistrācijas Nr.90000042963, juridiskā adrese: K.Valdemāra iela 11a, Rīga, LV – 1364, (turpmāk – MINISTRIJA), kuras vārdā saskaņā ar Ministru kabineta 2003.gada 29.aprīļa noteikumiem Nr.241 „Kultūras ministrijas nolikums”rīkojasvalsts sekretāre **Dace Vilsone**, no vienas puses, un

**Nodibinājums „Creativity Lab”**, reģistrācijas Nr.40008264637, juridiskā adrese: Elizabetes iela 51-12, Rīga, LV – 1010, (turpmāk – *Pilnvarotā institūcija*), kuras vārdā saskaņā ar statūtiem rīkojas valdes locekle **Līva Stūrmane**, no otras puses, turpmāk kopā saukti Puses, bet katrs atsevišķi – Puse,

saskaņā ar Valsts pārvaldes iekārtas likuma 49.panta pirmo daļu, Ministru kabineta 2014.gada 17.jūnija noteikumiem Nr.317 „Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu” un Ministru kabineta 2003.gada 29.aprīļa noteikumu Nr.241 „Kultūras ministrijas nolikums” 4.1. un 4.2.punktu,

ņemot vērā Kultūrpolitikas pamatnostādņu 2014. – 2020.gadam „Radošā Latvija” (apstiprinātas ar Ministru kabineta 2014.gada 29.jūlija rīkojumu Nr.401) 5.3.nodaļas „Konkurētspējīgas kultūras un radošās industrijas” 5.3.6.apakšnodaļas „Prioritātes rīcības virzienu ietvaros veicamie uzdevumi un aktivitātes” 4.rīcības virziena „Sabiedrības informēšana, radošo industriju pētniecība un monitorings” 4.1.1.uzdevuma „Informēt dažādas sabiedrības mērķauditorijas par radošo industriju attīstības jautājumiem un veikt radošo industriju sektora pētniecību un monitoringu” ietvaros noteikto 4.1.2.pasākumu „Īstenot un attīstīt Radošās darbības nedēļu „Radi!” ar mērķi popularizēt Latvijas radošo industriju potenciālu”,

ņemot vērā MINISTRIJAS izsludinātā konkursa „Par atsevišķu valsts pārvaldes uzdevumu veikšanu radošo industriju jomas popularizēšanai” rezultātus, noslēdz šādu līdzdarbības līgumu (turpmāk – Līgums):

1. **Līguma priekšmets** 
   1. MINISTRIJA deleģē *Pilnvarotajai institūcijai* veikt šādus valsts pārvaldes uzdevumus radošo industriju jomas popularizēšanai (turpmāk – Pārvaldes uzdevumi):
      1. veidot un nodrošināt radošo industriju jomu popularizējošas aktivitātes, ņemot vērā iniciatīvas *radi!* koncepciju (Līguma 1.pielikums) un iepriekš veiktās aktivitātes (2010-2019), īpaši izceļot reģionālo dimensiju, un sadarbībā ar MINISTRIJU un citiem radošo industriju ekosistēmas dalībniekiem veidot sabiedrības izpratni par aktuālajiem radošo industriju procesiem, organizējot un koordinējot lekcijas, diskusijas, dizaina domāšanas darbnīcas u.c. aktivitātes;
      2. veidot un īstenot komunikācijas stratēģiju radošo industriju jomu popularizējošām aktivitātēm, un konkrēti:
         1. apkopot un regulāri aktualizēt detalizētu informāciju par aktivitātēm un nodrošināt informācijas ievietošanu tīmekļvietnē [www.radilatvija.lv](http://www.radilatvija.lv) latviešu valodā, nodrošinot svarīgākās informācijas apkopojuma pieejamību angļu valodā;
         2. sagatavot un regulāri nodrošināt aktuālu informāciju *radi!* profila kontos sociālajos tīklos: *Facebook, Twitter, Instagram, YouTube,* kā arī iespēju robežās izmantot citus aktuālos komunikācijas kanālus un formas (piemēram, *Podcast*);
         3. nodrošināt vienotas vizuālās identitātes un izdales materiālu grafiskā dizaina izstrādi, kā arī izgatavot vizuālās identitātes un izdales materiālus un nodrošināt vizuālās identitātes un izdales materiālu izmantošanu aktivitāšu publicitātes veidošanai;
         4. pēc iespējām nodrošināt augstas kvalitātes foto un video reportāžu par iniciatīvas *radi!* galvenajiem notikumiem;
         5. apkopot informāciju par aktivitāšu atspoguļojumu un publicitāti medijos, veikt potenciālo partneru un apmeklētāju aptauju un apkopot atsauksmes pēc popularizēšanas aktivitātēm;
      3. veidot sadarbību ar nozīmīgiem radošo industriju jomas pārstāvjiem Latvijā un ārvalstīs.
   2. Pārvaldes uzdevumu veikšanas laiks ir 2020., 2021. un 2022.gads.
   3. Pārvaldes uzdevumu veikšanas vieta ir Latvija un ar Pārvaldes uzdevumu veikšanu saistītās ārvalstis.
2. **Valsts pārvaldes uzdevumu izpildes kārtība un sasniedzamie rezultāti**
   1. *Pilnvarotā institūcija* apņemas veidot un nodrošināt radošo industriju jomu popularizējošas aktivitātes, ņemot vērā iniciatīvas *radi!*” koncepciju (Līguma 1.pielikums) un iepriekš veiktās aktivitātes (2010-2019), īpaši izceļot reģionālo dimensiju, un sadarbībā ar MINISTRIJU un citiem radošo industriju ekosistēmas dalībniekiem veidot sabiedrības izpratni par aktuālajiem radošo industriju procesiem, organizējot un koordinējot lekcijas, diskusijas, dizaina domāšanas darbnīcas u.c. aktivitātes (ne mazāk kā 5 (piecas) aktivitātes gadā).
   2. *Pilnvarotā institūcija* apņemas veidot un īstenot komunikācijas stratēģiju radošo industriju jomu popularizējošām aktivitātēm, un konkrēti:
      1. apkopot un regulāri aktualizēt detalizētu informāciju par aktivitātēm un nodrošināt informācijas ievietošanu tīmekļvietnē [www.radilatvija.lv](http://www.radilatvija.lv) latviešu valodā, nodrošinot svarīgākās informācijas apkopojuma pieejamību angļu valodā (pastāvīgi, ne mazāk kā 4 (četras) informācijas vienības mēnesī);
      2. sagatavot un regulāri nodrošināt aktuālu informāciju *radi!* profila kontos sociālajos tīklos: *Facebook, Twitter, Instagram, YouTube,* kā arī iespēju robežās izmantot citus aktuālos komunikācijas kanālus un formas (piemēram, *Podcast*) (pastāvīgi, ne mazāk kā 2 (divas) informācijas vienības nedēļā);
      3. nodrošināt iniciatīvas *radi!* vienotas vizuālās identitātes un izdales materiālu grafiskā dizaina izstrādi (tai skaitā maketēšanu), kā arī izgatavot vizuālās identitātes un izdales materiālus (tai skaitā plakātus, uzlīmes) un nodrošināt vizuālās identitātes un izdales materiālu izmantošanu aktivitāšu publicitātes veidošanai (vismaz 50 (piecdesmit) izdales materiālu vienības gadā);
      4. pēc iespējām nodrošināt augstas kvalitātes foto un video reportāžu par iniciatīvas *radi!* galvenajiem notikumiem (vismaz 2 (divas) fotoreportāžas un 2 (divi) videoklipi gadā);
      5. ik gadu apkopot informāciju par aktivitāšu atspoguļojumu un publicitāti medijos, veikt potenciālo partneru un apmeklētāju aptauju un apkopot atsauksmes pēc popularizēšanas aktivitātēm.
   3. ***Pilnvarotā institūcija* apņemas** veidot sadarbību ar nozīmīgiem radošo industriju jomas pārstāvjiem Latvijā un ārvalstīs (vismaz 3 (trīs) sadarbības partneri gadā).
   4. ***Pilnvarotā institūcija* apņemas** iekļaut visos ar finansējuma mērķi saistītajos iespieddarbos un reklāmās MINISTRIJAS logotipu atbilstoši tā izmantošanas noteikumiem, kā arī iekļaut visos paziņojumos un publiskajās runās norādi par MINISTRIJAS atbalstu.
   5. Pārvaldes uzdevumu veikšanas izmaksas tiek segtas no MINISTRIJAS piešķirtajiem valsts budžeta līdzekļiem atbilstoši šā Līguma noteikumiem. *Pilnvarotā institūcija* šajā Līgumānoteikto papildu rezultatīvo rādītāju sasniegšanai var piesaistīt līdzekļus no citiem finanšu avotiem: sadarbības partneriem, ārvalstu fondiem un starptautiskām kultūras organizācijām.
3. **Savstarpējo norēķinu kārtība**
   1. MINISTRIJA, pamatojoties uz likumu „Par valsts budžetu 2020.gadam”, valsts budžeta apakšprogrammas 19.07.00 „Mākslas un literatūra” finanšu līdzekļu sadales komisijas 2019.gada 20.decembra sēdes protokolu Nr.1 un kultūras ministra 2019.gada 20.decembrī apstiprināto tāmi, un konkursa komisijas 2020.gada 27.maija lēmumu, piešķir *Pilnvarotajai institūcijai* finansējumu **24 000,00 *euro*** (divdesmit četri tūkstoši *euro*, 00 centi) apmērā saskaņā ar šim Līgumam pievienoto Pārvaldes uzdevumu īstenošanai nepieciešamo izdevumu tāmi (Līguma 2.pielikums) Pārvaldes uzdevumu īstenošanai un rezultatīvo rādītāju sasniegšanai 2020.gadā.
   2. MINISTRIJA finansējumu Pārvaldes uzdevumu īstenošanai 2020.gadā pārskaita uz *Pilnvarotās institūcijas* atvērto kontu Valsts kasē 10 (desmit) darba dienu laikā pēc Līguma spēkā stāšanās.
   3. Puses apņemas likumā par valsts budžetu 2021. un 2022.gadam Pārvaldes uzdevumu īstenošanai pieejamā finansējuma ietvaros ne vēlāk kā 2 (divu) mēnešu laikā no likuma par valsts budžetu kārtējam gadam izsludināšanas noslēgt atsevišķus finansēšanas līgumus par 2021. un 2022.gadā sasniedzamo rezultatīvo rādītāju apjomu un finansējumu.
   4. Ja, izlietojot šā Līguma 3.1.punktā norādīto finansējumu, *Pilnvarotajai institūcijai* nepieciešamas izmaiņas šim Līgumam pievienotajā Pārvaldes uzdevumu īstenošanai nepieciešamo izdevumu tāmē (Līguma 2.pielikums) pa izdevumu pozīcijām vairāk kā 10 % no attiecīgajā tāmes izdevumu pozīcijā norādītā, *Pilnvarotajai institūcijai* izmaiņas ir rakstiski jāsaskaņo ar MINISTRIJU, veicot attiecīgus grozījumus Līgumā.
   5. *Pilnvarotā institūcija* ne vairāk kā25 % no Pārvaldes uzdevumuīstenošanaipiešķirtā finansējuma drīkst izlietotPārvaldes uzdevumu īstenošanai nepieciešamo administratīvo izmaksu segšanai.
   6. Ja tiek izdarīti grozījumi likumā par  valsts budžetu kārtējam gadam vai citos normatīvajos aktos, kas ietekmē *Pilnvarotās institūcijas* darbību vai finansēšanas kārtību un Līguma izpildi, mēneša laikā pēc attiecīgā normatīvā akta spēkā stāšanās tiek izdarīti grozījumi Līgumā.
4. **Pārskatu sniegšanas un darbības kontroles kārtība**
   1. *Pilnvarotajai institūcijai* deleģēto Pārvaldes uzdevumu izpildi pārrauga, sasniegtos rezultatīvos rādītājus izvērtē un piešķirtā valsts budžeta finansējuma izlietojumu kontrolē MINISTRIJA.
   2. MINISTRIJAI ir tiesības pieprasīt no *Pilnvarotās institūcijas* grāmatvedības dokumentus un citu darījumu dokumentāciju, kas saistīta ar Pārvaldes uzdevumu izpildi.  *Pilnvarotās institūcija*s pienākums ir nodrošināt, lai nepieciešamā dokumentācija būtu sakārtota un pieejama MINISTRIJAI, kā arī sniegt nepieciešamo informāciju par Pārvaldes uzdevumu izpildi.
   3. *Pilnvarotā institūcija* ne vēlāk kā līdz Līguma izpildes perioda katra kalendārā gada 31.janvārim iesniedz MINISTRIJĀ pārskatu par Pārvaldes uzdevumu izpildi un piešķirtā valsts budžeta finansējuma izlietojumu. Pārskats sagatavojams saskaņā ar šā Līguma pielikumā pievienoto atskaites veidlapu (Līguma 3.pielikums), kurai pievienojamas darījumu apliecinošu dokumentu kopijas, tai skaitā Valsts kases konta izdrukas.
   4. Pārvaldes uzdevumu veikšanai nepieciešamie izdevumi tiek veikti tikai no *Pilnvarotās institūcijas*atvērtā konta Valsts kasē. Ja Pārvaldes uzdevumu veikšanai nepieciešams veikt izdevumus no komercbankas konta, *Pilnvarotā institūcija* šādus izdevumus pirms to veikšanas saskaņo ar MINISTRIJU.
5. **Autortiesības**
   1. MINISTRIJA iegūst neatsaucamas, teritoriāli neierobežotas, trešajām personām nododamas (sublicencējamas) šā Līguma izpildes ietvaros radīto ar autortiesībām aizsargāto darbu un blakustiesību objektu neekskluzīvās izmantošanas tiesības (vienkāršo licenci) attiecībā uz visiem to izmantošanas veidiem, tostarp tiesības publiskot, publicēt un publiski izpildīt, izplatīt, padarīt darbus un objektus pieejamus sabiedrībai tādējādi, ka tiem var piekļūt individuāli izraudzītā vietā un individuāli izraudzītā laikā, iznomāt, izīrēt vai publiski patapināt darbus un objektus, tieši vai netieši, īslaicīgi vai pastāvīgi reproducēt, nodot jebkādā veidā trešajām personām, veikt labojumus, bet ne tikai. Vienkāršā licence MINISTRIJAI tiek izsniegta uz visu laiku, kamēr attiecīgie darbi un blakustiesību objekti ir aizsargājami atbilstoši Autortiesību likumam.
   2. *Pilnvarotā institūcija* ir atbildīga par visām tiesiskajām attiecībām, kas radušās saistībā ar trešo personu pieaicināšanu šā Līguma izpildei vai to intelektuālā īpašuma objektu izmantošanu šā Līguma izpildes ietvaros, tai skaitā, bet ne tikai – tiesiskajām attiecībām, kas izriet no autortiesību, blakustiesību vai citu intelektuālā īpašuma tiesību objektu atļautas vai neatļautas izmantošanas. Ja šādu trešo personu pretenzijas saņem MINISTRIJA vai personas, kurām MINISTRIJA ir nodevusi tiesības izmantot šā Līguma ietvaros radītos darbus un blakustiesību objektus, *Pilnvarotā institūcija* patstāvīgi risina šādas domstarpības par saviem līdzekļiem un uz sava rēķina. *Pilnvarotā institūcija* atlīdzina MINISTRIJAI vai personām, kurām MINISTRIJA ir nodevusi tiesības izmantot šā Līguma ietvaros radītos darbus un blakustiesību objektus, tiešos un netiešos zaudējumus, kas tām radušies iepriekš minēto trešo personu pretenziju dēļ.
6. **Personas datu apstrāde**
   1. Puses ir atbildīgas par šā Līguma izpildes ietvaros nodoto fizisko personu datu iegūšanas un nodošanas leģitimitāti atbilstoši Eiropas Parlamenta un Padomes 2016.gada 27.aprīļa regulai (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula).
   2. Puses apliecina, ka šā Līguma izpildes ietvaros nodotie fizisko personu dati tiek apstrādāti, ievērojot visus piemērojamos normatīvos aktus saistībā ar personas datu apstrādi un tikai Līguma mērķa īstenošanai, Līgumā noteiktajā apjomā vai saistībā ar Līguma izpildi Pušu leģitīmo interešu nodrošināšanai.
   3. Puses vienojas, ka, lai nodrošinātu Līguma un tā izpildei noteiktos mērķus, personas dati var tikt nodoti citam pārzinim, kurš nosaka personas datu apstrādes nolūkus un līdzekļus, vai citam apstrādātājam, kurš apstrādā personas datus pārziņa vārdā.
   4. Puses apņemas nodrošināt datu subjekta personas datu glabāšanu spēkā esošajos normatīvajos aktos noteiktajā kārtībā un apjomā.
   5. Puses apņemas nodrošināt datu subjektam piešķirto tiesību ievērošanu, tai skaitā tiesības pieprasīt piekļuvi personas datiem un to labošanu vai dzēšanu, apstrādes ierobežošanu, tiesības iebilst pret apstrādi, tiesības uz datu pārnesamību, kā arī tiesības vērsties uzraudzības iestādē – Datu valsts inspekcijā.
7. **Pušu atbildība**
   1. *Pilnvarotā institūcija* apņemas izlietot piešķirto finansējumu tikai Pārvaldes uzdevumu veikšanai. *Pilnvarotā institūcija* ir atbildīga par Latvijas Republikas saistošo normatīvo aktu ievērošanu, izlietojot piešķirto valsts finansējumu.
   2. *Pilnvarotā institūcija* ir atbildīga par darbiem, ko *Pilnvarotās institūcija*s vietā veikušas trešās personas.
   3. Puses ir atbildīgas par šā Līguma noteikumu pārkāpšanu un nodarītajiem zaudējumiem otrai Pusei vai trešajai personai likumā noteiktajā kārtībā.
   4. *Pilnvarotajai institūcijai* ir pienākums pēc MINISTRIJAS pieprasījuma atmaksāt neatbilstoši Līguma noteikumiem izlietoto finansējumu.
8. **Nepārvarama vara**
   1. Puses tiek atbrīvotas no atbildības par šā Līguma noteikumu daļēju vai pilnīgu neizpildi gadījumā, ja iestājas nepārvaramas varas apstākļi, kas sevī ietver, bet neaprobežojas ar dabas katastrofām, kariem, streikiem, epidēmijām, diversijām un terora aktiem, valsts varas un pārvaldes iestāžu izdotiem normatīvajiem dokumentiem, citiem gadījumiem, kuri pēc starptautiskiem standartiem tiek kvalificēti kā *force majeure* apstākļi un kuru dēļ šis Līgums pilnībā vai daļēji nav izpildāms.
   2. Pusei, kuras saistību izpildi kavē šā Līguma 8.1.punktā norādītie apstākļi, ir pienākums 5 (piecu) dienu laikā rakstiski informēt otru Pusi. Par turpmāku Līguma izpildi Puses rakstveidā vienojas atsevišķi.
9. **Līguma spēkā stāšanās kārtība, grozīšana un izbeigšana**
   1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā līdz 2022.gada 31.decembrim vai līgumsaistību pilnīgai izpildei.
   2. Līgums var tikt grozīts vai papildināts, Pusēm par to savstarpēji rakstiski vienojoties. Visi Līguma grozījumi vai papildinājumi kļūst par Līguma neatņemamu sastāvdaļu no to abpusējas parakstīšanas brīža.
   3. Pusēm savstarpēji rakstveidā vienojoties, Līgums var tikt izbeigts pirms tā darbības termiņa beigām.
   4. Katra no Pusēm ir tiesīga izbeigt Līgumu, brīdinot otru Pusi vismaz vienu kalendāro mēnesi iepriekš.
   5. MINISTRIJA ir tiesīga izbeigt Līgumu nekavējoties vai uz laiku apturēt tā darbību, brīdinot otru Pusi rakstveidā, ja:
      1. *Pilnvaroto institūciju* sadalot vai pievienojot citai institūcijai, vai notiekot būtiskām izmaiņām tās vadībā, tiek vai var tikt aizskartas, ierobežotas vai pasliktinātas MINISTRIJAS intereses vai stāvoklis;
      2. *Pilnvarotā institūcija* veic darbības, kas kaitē vai var kaitēt nākotnē MINISTRIJAS tēlam vai darbībai;
      3. *Pilnvarotā institūcija* pārkāpj citus šā Līguma noteikumus vai normatīvos aktus;
      4. normatīvajos aktos noteiktajā kārtībā *Pilnvarotā institūcija* ir atzīta par maksātnespējīgu;
      5. šā Līguma noteikumi zaudē spēku atbilstoši normatīvajiem aktiem.
   6. *Pilnvarotā institūcija* ne vēlāk kā 5 (piecu) darba dienu laikā pēc Līguma izbeigšanas:
      1. atmaksā valsts budžetā neizlietotos finanšu līdzekļus;
      2. nodod MINISTRIJAI visu ar Pārvaldes uzdevumu veikšanu saistīto izstrādāto dokumentāciju un informāciju;
      3. nodod MINISTRIJAI neekskluzīvās izmantošanas tiesības (vienkāršo licenci) uz Līguma izpildes ietvaros radītiem ar autortiesībām aizsargātiem darbiem un blakustiesību objektiem;
      4. iesniedz MINISTRIJAI Līguma izpildes pārskatu.
10. **Citi noteikumi**
    1. Pušu attiecības, kas nav atrunātas šajā Līgumā, tiek regulētas saskaņā ar Latvijas Republikas normatīvajiem aktiem.
    2. Pušu kontaktinformācija saziņai ar Līguma izpildi saistītos jautājumos:
       1. MINISTRIJAS e-pasts: [pasts@km.gov.lv](mailto:pasts@km.gov.lv);
       2. *Pilnvarotās institūcijas* e-pasts: [info@creativitylab.lv](mailto:info@creativitylab.lv), [liva.sturmane@creativitylab.lv](mailto:liva.sturmane@creativitylab.lv).
    3. Ja kādai no Pusēm tiek mainīts juridiskais statuss, amatpersonu paraksta tiesības, īpašnieki, valdes priekšsēdētāji vai vadītāji, vai kādi Līgumā minētie Pušu rekvizīti vai kontaktinformācija, tad tā par to ne vēlāk kā 3 (trīs) dienu laikā paziņo otrai Pusei.
    4. Visus strīdus un domstarpības, kas varētu rasties, izpildot Pārvaldes uzdevumus, Puses risina sarunu ceļā. Ja Puses nevar vienoties, strīdu izskata Latvijas Republikā spēkā esošajos normatīvajos aktos noteiktajā kārtībā.
    5. Līgums ar 3 (trīs) pielikumiem sagatavots latviešu valodā uz 12 (divpadsmit) lapām elektroniska dokumenta veidā un parakstīts ar drošu elektronisko parakstu un satur laika zīmogu. Pusēm ir pieejams abpusēji parakstīts Līgums elektroniskā formātā.
11. **Pušu rekvizīti**

|  |  |
| --- | --- |
| **MINISTRIJA:** | **Pilnvarotā institūcija:** |
| **Latvijas Republikas Kultūras ministrija** | **Nodibinājums „Creativity Lab”** |
| K.Valdemāra iela 11a, Rīga, LV-1364 | Elizabetes iela 51-12, Rīga, LV-1010 |
| Reģistrācijas Nr.90000042963 | Reģistrācijas Nr.40008264637 |
| Valsts kase | Valsts kase |
| Kods: TRELLV22 | Kods: TRELLV22 |
| Konts: LV17TREL2220511045000 | Konts: LV62TREL990277100100B |
| Valsts sekretāre | Valdes locekle |
| D.Vilsone | L.Stūrmane |

DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

1.pielikums

līdzdarbības līgumam

„Par atsevišķu valsts pārvaldes uzdevumu veikšanu

radošo industriju jomas popularizēšanai”

**Iniciatīvas *radi!* koncepcija**

**Mērķis**

Rosināt izpratni un interesi dažādās mērķauditorijās, īpaši uzsverot reģionu iedzīvotājus, par kultūras un radošo industriju nozaru attīstību un mijiedarbību ar citiem sektoriem – radošumu veicinošu izglītību, inovatīvu uzņēmējdarbību, gudru pārvaldību u.c.

**Galvenie vēstījumi**

* Iniciatīvai *radi!* šogad 10 gadu jubileja!
* Radošo industriju, dizaina domāšanas un partnerību loma un pienesums, meklējot jaunas iespējas un risinājumus tādu nākotnes izaicinājumu kontekstā kā darba tirgus, nākotnes prasmes, tradicionālās industrijas un to mijiedarbība, sociālā labklājība, vide, dzīves kvalitāte, degradēto teritoriju atdzimšana, zināšanu ekonomika;
* Dizaina vērtības, domāšanas metodes un starpdisciplināra pieeja publiskās pārvaldes procesu vadībā strauju pārmaiņu un attīstības laikmetā, iniciējot projektus un pieņemot lēmumus, kuru centrā ir iedzīvotāju vajadzības.

**Koncepta maiņa**

Šo gadu laikā *radi!* ir mainījies – sākotnēji tā ir bijusi radošuma nedēļa, kurā savus pasākumus, kas atbilst *radi!* mērķim, varēja pieteikt visdažādākās mērķauditorijas jebkurā Latvijas vietā, tam sekoja lielāka nozīmīgu pasākumu koncentrācija tieši Rīgā, savukārt pēdējos gados *radi!* ir izgājis no nedēļas robežām, veidojot pasākumu ciklu Latvijas reģionu pilsētās un mazpilsētās. Šogad iniciatīvai *radi!* aprit 10 gadu jubileja, tāpēc tas ir īstais brīdis informēt sabiedrību par *radi!* norises koncepta maiņu, turpmāk kļūstot par radošo industriju popularizēšanas aktivitāšu kopumu, kas izvērsts visa gada garumā.

Jubilejas gadā plānots iepazīstināt sabiedrību ar jauno *radi!* koncepciju, turpmākajiem virzieniem, kā arī retrospektīvi atskatīties uz paveikto, izcelt lielākos sasniegumus un pulcēt galvenos partnerus jeb „radiniekus”.

Ar regulāru komunikāciju, kas ir vērsta uz ikvienu Latvijas iedzīvotāju, platformā [radilatvija.lv](http://www.radilatvija.lv) un *radi!* sociālo tīklu kontos (*[Facebook](https://www.facebook.com/radilatvija/),* [*Twitter*](https://twitter.com/Radi_Latvija)*,* [*YouTube*](https://www.youtube.com/user/createlatvia?feature=watch)) plānots paplašināt izpratni par mūsdienu aktuālajiem izaicinājumiem un radošo metožu pielietošanu to risināšanā, kā arī radošo industriju nozaru problemātiku. *radi!* turpmākās aktivitātes un komunikācija akcentēs arī jaunu sadarbību veidošanu, lai izgaismotu konkrētu radošo industriju nozaru vai īpašību vērtīgo ietekmi uz dažādiem dzīves procesiem (*radi!* iepriekšējos gados ir akcentējis tādas radošo industriju un tām radniecīgas nozares kā muzeju darbība, radošais tūrisms, arhitektūra u.c.).

Papildu informācija - <http://www.radilatvija.lv/>.

2.pielikums

līdzdarbības līgumam

„Par atsevišķu valsts pārvaldes uzdevumu veikšanu

radošo industriju jomas popularizēšanai”

**Nodibinājuma „Creativity Lab” valsts pārvaldes uzdevumu īstenošanai**

**nepieciešamo izdevumu tāme 2020.gadam**

|  |  |  |  |  |
| --- | --- | --- | --- | --- |
| **Nr.p.k.** | **Finansējuma pozīcijas** | **Vienība** | **Vienību skaits** | **Kopējās izmaksas (*euro*)** |
| **1.** | **Finansējums valsts pārvaldes uzdevumu īstenošanas ietvaros plānotajiem pasākumiem** |  |  | **19 200,00** |
| 1.1. | Radošo industriju jomu popularizējošu aktivitāšu norises plāna izstrādāšana, plānošana un īstenošana | gab. | 1 | 2 300,00 |
| 1.2. | Komunikācijas stratēģijas radošo industriju jomu popularizējošām aktivitātēm izstrāde un informācijas aprites nodrošināšana | gab. | 1 | 4 400,00 |
| 1.2.1. | Informācijas par aktivitātēm sagatavošana un nodrošināšana tīmekļvietnē [www.radilatvija.lv](http://www.radilatvija.lv) | gab. | 48 | 960,00 |
| 1.2.2. | Informācijas par aktivitātēm sagatavošana un ievietošana *radi!* sociālo tīklu kontos | gab. | 96 | 960,00 |
| 1.2.3. | Iniciatīvas *radi!* vienotas vizuālās identitātes un izdales materiālu izstrāde un izgatavošana | gab. | 50 | 2 480,00 |
| 1.3. | Fotogrāfiju un video sagatavošana par iniciatīvas *radi!* galvenajiem notikumiem | gab. | 4 | 2 000,00 |
| 1.4. | Radošo industriju jomu popularizējošu aktivitāšu un pasākumu norise (telpas, eksperti, ēdināšana, tehniskās izmaksas) | gab. | 4 | 8 000,00 |
| 1.5. | Pētījuma un metodoloģijas izstrāde iniciatīvas *radi!* Akadēmijai | gab. | 1 | 2 500,00 |
| **2.** | **Valsts pārvaldes uzdevumu īstenošanai nepieciešamās administratīvās izmaksas** |  |  | **4 800,00** |
| 2.1. | Valsts pārvaldes uzdevumu vadība un koordinēšana (atlīdzība) | gab. | 1 | 4 500,00 |
| 2.2. | Grāmatvedības nodrošinājums | mēnesis | 6 | 300,00 |
| **Kopā** | | | | **24 000,00** |

3.pielikums

līdzdarbības līgumam

„Par atsevišķu valsts pārvaldes uzdevumu veikšanu

radošo industriju jomas popularizēšanai”

**PĀRSKATS / ATSKAITE**

**PAR ATSEVIŠĶU VALSTS PĀRVALDES UZDEVUMU VEIKŠANU**

**Sastādīts 2 (divos) eksemplāros**

**no kuriem viens eksemplārs glabājas pie finansējuma saņēmēja, otrs Kultūras ministrijā**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Saskaņā ar LĪDZDARBĪBAS LĪGUMU Nr. | | | |  | | | | | |
| starp Kultūras ministriju un | | | | | | | | | |
|  | | | | | | | | | |
| (finansējuma saņēmēja nosaukums) | | | | | | | | | |
|  | | | | | | | | | |
| (adrese, tālrunis) | | | | | | | | | |
| iesniedz atskaiti par līguma izpildi | no | Datums | Mēnesis | | Gads | līdz | Datums | Mēnesis | Gads |
|  |  | |  |  |  |  |

|  |  |  |  |  |  |
| --- | --- | --- | --- | --- | --- |
| Nr.p.k. | Rezultatīvais rādītājs | Plānotais skaits | Izpildītais skaits | Pamatojums rezultatīvo rādītāju sasniegšanai, nesasniegšanai vai pārsniegšanai | Pievienotie dokumenti vai norāde uz interneta mājas lapām, kas apliecina rezultatīvo rādītāju sasniegšanu |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

|  |  |  |
| --- | --- | --- |
| Kultūras ministrijas piešķirtais valsts budžeta finansējums | *euro* | ir izlietots sekojoši: |

|  |  |  |  |  |  |
| --- | --- | --- | --- | --- | --- |
| Nr.p.k. | Izdevumu tāmes pozīcijas nosaukums | Kopējās izmaksas *euro* | Maksājuma uzdevuma Nr. un izmaksas saņēmējs (atskaitei jāpievieno visas minētās Valsts kases konta izdrukas) | Izmaksas datums | Fakts  (Izmaksas  Summa)  *euro* |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| Pavisam kopā: | | | *euro* | (                                              ) | |
|  | | | | Summa vārdiem | |

Apstiprinu, ka Kultūras ministrijas piešķirtais valsts budžeta finansējumsizlietots atbilstoši Latvijas Republikas normatīvajiem aktiem un līgumā paredzētajiem mērķiem, kā arī finanšu dokumentācija tiks saglabāta 5 (piecus) gadus no šīs atskaites iesniegšanas Kultūras ministrijā.

|  |  |  |  |  |  |  |  |
| --- | --- | --- | --- | --- | --- | --- | --- |
|  | | | | |  | | |
| (finansējuma saņēmēja vadītāja paraksts) | | | | (vārds, uzvārds) | | |
|  | | | |  | | |
| (finansējuma saņēmēja galvenā grāmatveža paraksts) | | | | (vārds, uzvārds) | | |
| Datums | Mēnesis | Gads |  | | Vieta | z.v. | |
|  |  |  |  |